གཉའ་ཁྲི་བཙན་པོ་ངོ་སྤྲོད་བྱེད་པའི་དཔེ་དེབ་འདིར་སྡོམ་ཤོག་ངོས་སོ་དགུས་གྲུབ་ཡོད་ན་ཡང་།སྲོང་བཙན་སྒམ་པོའི་ལོ་རྒྱུས་ཀྱིས་ཤོག་ངོས་དྲུག་བཟུང་ཡོད་པས་ལོ་རྒྱུས་ཅུང་ཉོག་པར་བཏང་འདུག།གཉའ་ཁྲི་བཙན་པོ་དང་མུ་བཟའ་གཉིས་ཀྱི་བརྩེ་དུང་དང་ཐུགས་འཕྲད་སྐོར་ནི་མ་གླེང་ཡང་ཆོགདེ་ཡང་ལོ་ན་མ་སོན་པའི་བྱིས་པར་དམིགས་ནས་འབྲི་བའི་རྩོམ་ཡིག་དང་གློག་བརྙན།ལས་རྒྱུའི་བྱ་བ་གང་ཡིན་ཡང་ཕོ་མོའི་འཐམ་འཁྱུད་སོགས་དང་སྦྱར་ནས་བཤད་དགོས་པ་ཞིག་མ་རེད་ལ།དེས་སྐྱེད་པའི་བག་ཆགས་ལ་ལྡོག་ཕྱོགས་ཀྱི་ནུས་པ་ཐོན་ངེས་པ་ནི་ཀུན་སྤྱོད་སློབ་གསོར་མ་དམིགས་པའི་སྤྱོད་པ་ཞིག་ཀྱང་རེད།སྐབས་འདིར་གཉའ་ཁྲི་བཙན་པོ་རྩོམ་པ་པོས་དེང་རབས་བརྩམས་སྒྲུང་གི་འབྲི་ཐབས་སྤྱད་འདུག་པ་ནི་ཚོར་བ་གློ་བུར་བའི་དེད་ཡོང་བའི་ནོར་འཁྲུལ་ཞིག་ཏུ་ཡང་བསམ་སོང་།